राजकमारी नौकर होई गेई। ओह् अपने कम्मै-काजै गी शैल चाल्ली नभांदी। राजमाता ओह्दे पर बड़ी खुश ही। किश दिनें परैंत राजकमार दा जन्म दिन आया। अज्ज नौकरें गी राजकमार ने उन्दे कम्में-काजें अनुसार इनाम देना हा। बारी-बारी सब अपना इनाम लैंदे ते चली जन्दे। राजकमारी दी बारी आई गेई। ओह्दा कालजा ध्रुक-ध्रुक करै दा हा। राजकमारी बल्लें-बल्लें टुरदी राजकमार दै कोल जाई खड़ोती। राजकमार नै शारा कीता। उत्थें हून उनें दौनें दे सवा कोई नेहा।